b'\n_START_ARTICLE_\nGod of War (2018 kompiuterinis \xc5\xbeaidimas)\n_START_SECTION_\nApie \xc5\xbeaidim\xc4\x85\n_START_PARAGRAPH_\n\xe2\x80\x9eGod of War\xe2\x80\x9c yra vieno \xc5\xbeaid\xc4\x97jo \xc5\xbeaid\xc5\xbeiamas \xc5\xbeaidimas, sukurtas \xe2\x80\x9eSony\xe2\x80\x9c Santa Monikos studijos Kalifornijoje. Tai yra a\xc5\xa1tuntoji \xc5\xbeaidim\xc5\xb3 serijos \xe2\x80\x9eGod of War\xe2\x80\x9c dalis. Joje pasakojama apie spartie\xc4\x8di\xc5\xb3 gali\xc5\xabno Krato (Kratos) nuotykius. Pra\xc4\x97jusiose serijos dalyse \xc4\xafveik\xc4\x99s Olimpo dievus Kratas su s\xc5\xabnumi Atr\xc4\x97ju (Atreus) persik\xc4\x97l\xc4\x97 \xc4\xaf \xc5\xa1iaur\xc4\x99, Skandinavijos diev\xc5\xb3 valdas, snieguotus kalnus ir mi\xc5\xa1kus. Kovodamas su \xc5\xa1iaur\xc4\x97s monstrais \xe2\x88\x92 troliais, raganomis ir kitais \xe2\x88\x92 Kratosas turi i\xc5\xa1lavinti savo s\xc5\xabn\xc5\xb3 Atr\xc4\x97j\xc4\x85 tapti tikru kariu ir kartu susigrumti su savo tamsios praeities prisiminimais._NEWLINE_\xc5\xbdaidimo metu \xc5\xbeaid\xc4\x97jas i\xc5\xa1 tre\xc4\x8diojo asmens perspektyvos valdo gali\xc5\xabn\xc4\x85 Krat\xc4\x85. \xc5\xbdaidimo erdv\xc4\x97 3D grafikos. Krato pagrindinis ginklas kovose su monstrais yra Leviatano karo kirvis, kuriuo jis gali atakuoti i\xc5\xa1 arti ir j\xc4\xaf m\xc4\x97tydamasi\xc5\xa1 toli. Taip pat jis gali atakuoti kum\xc5\xa1\xc4\x8diais, blokuoti atakas ir smogti skydu. Kratas turi \xc4\xafsi\xc5\xab\xc4\x8dio limit\xc4\x85, kuris pildosi atakuojant prie\xc5\xa1ininkams. Pasiekus \xc5\xa1\xc4\xaf limit\xc4\x85 Krato j\xc4\x97gos trumpam labai padid\xc4\x97ja. Prie\xc5\xa1ininkai paprastai turi apsvaiginimo limit\xc4\x85, kuriam u\xc5\xbesipild\xc5\xbeius jie gali b\xc5\xabti Kratoso nu\xc5\xbeudomi vienu veiksmu efektingais b\xc5\xabdais. _NEWLINE_Kovose dalyvaujantis Krato s\xc5\xabnus Atr\xc4\x97jas yra tiesiogiai \xc5\xbeaid\xc4\x97jo nevaldomas. Jis ginkluotas lanku ir \xc5\xa1audydamas str\xc4\x97l\xc4\x97mis gali nukreipti prie\xc5\xa1inink\xc5\xb3 d\xc4\x97mes\xc4\xaf nuo Krato, pad\xc4\x97ti u\xc5\xbepildyti j\xc5\xb3 apsvaigimo limit\xc4\x85. \xc5\xa0\xc5\xabkiais s\xc5\xabnus persp\xc4\x97ja Krat\xc4\x85 apie atakuojan\xc4\x8dius prie\xc5\xa1ininkus ir j\xc5\xb3 pad\xc4\x97t\xc4\xaf. Taip pat jis gali perskaityti \xc5\xbeaidimo erdv\xc4\x97je randamus run\xc5\xb3 \xc4\xafra\xc5\xa1us, kuriais pasakojama \xc5\xbeaidimo mitologija. \xc5\xbdaidime yra vaidmen\xc5\xb3 \xc5\xbeaidimo element\xc5\xb3. Tiek Krato, tiek jo s\xc5\xabnaus geb\xc4\x97jimus galima patobulinti pasirinktomis savyb\xc4\x97mis, pas ginkladirb\xc4\xaf pasitobulinti esamus ginklus, \xc5\xa1arvus ir pirkti naujus. _NEWLINE_\xc5\xbdaidimo objektai randami skryniose, sarkofaguose. Vertingesni\xc5\xb3 skryni\xc5\xb3 atidarymui b\xc5\xabtina i\xc5\xa1spr\xc4\x99sti galvos\xc5\xabk\xc4\xaf ar surasti kelis \xe2\x80\x9eraktus\xe2\x80\x9c. Randamus objektus galima panaudoti tobulinant ginklus, praple\xc4\x8diant veik\xc4\x97j\xc5\xb3 gyvyb\xc4\x97s rezervus, j\xc5\xb3 radimas atveria naujas sugeb\xc4\x97jim\xc5\xb3 galimybes. Pereinant \xc5\xbeaidimo lygius tenka spr\xc4\x99sti aplinkos galvos\xc5\xabkius \xe2\x88\x92 atidaryti vartus, nuleisti tiltus ir pan. Tam padeda s\xc5\xabnus ir Leviatano kirvio savyb\xc4\x97s: jis m\xc4\x97tomas gali u\xc5\xbe\xc5\xa1aldyti jud\xc4\x97jimo mechanizmus ir pareikalavus gr\xc4\xaf\xc5\xbeti atgal \xc4\xaf Krato rankas.'